આ ઘટનાને લઇ હંગામો મચી ગયો છે, કારણ કે પ્રજાસત્તાક દિવસની સુરક્ષા અંગે કરવામાં આવેલા સજ્જડ બંદોબસ્તના દાવા વચ્ચે જ્યારે સરેઆમ સ્કૂલબસમાંથી એક બાળકનું અપહરણ થઇ જતાં સુરક્ષાના દાવાઓ સામે ગંભીર સવાલ ઊભા થયા છે. એવું કહેવાય છે કે બે બાઇકસવારોએ સ્કૂલબસનો પીછો કર્યો હતો. ત્યારબાદ સ્કૂલબસને આંતરીને તેમાં ઘૂસી ગયા હતા. બંનેે હુમલાખોરોએ ડ્રાઇવરને ગોળી મારી હતી અને બાળકને ઉઠાવીને પોતાની સાથે લઇ ગયા હતા.